BASES REGULADORAS DE AXUDAS EXTRAORDINARIAS DIRIXIDAS AOS CONCELLOS DE MENOS DE 50.000 HABITANTES PARA A PRESTACIÓN DE ACTIVIDADES DE APOIO ÁS FAMILIAS PARA FACERLLE FRONTE AO IMPACTO DA COVID-19 DURANTE O ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 23/06/2020)

O 11 de marzo de 2020 a Or ganización Mundial da Saúde (OMS) cualificou como pandemia internacional a situación de emerxencia de saúde pública ocasionada pola COVID-19, debido á súa rápida propagación a nivel mundial. Como consecuencia, o Goberno de España declarou o estado de alarma en todo o territorio nacional mediante o Real decreto 463/2020, de 14 de marzo. Como medida para loitar contra a propagación do coronavirus decretouse o peche de todos os centros educativos, nos que pararon tanto as actividades lectivas coma as extraescolares, así como de todos os centros comunitarios. O confinamento dificultou a externalización dos coidados, o que supuxo un incremento das responsabilidades familiares, e dificultou, aínda máis, a conciliación da vida persoal, familiar e laboral. Se algo puxo de relevo a loita contra o coronavirus foi a importancia dos coidados para a vida, e fíxonos conscientes do seu valor, colocándoos no centro, como eixe central do estado de benestar. Para responder ás consecuencias desta crise sociosanitaria debemos analizar o seu impacto desde a perspectiva de xénero, e evitar que as desigualdades de oportunidades existentes entre mulleres e homes se incrementen. Se analizamos desde o enfoque de xénero o cambio da realidade cotiá da maioría dos fogares durante o confinamento, segundo os datos que achegan os primeiros estudos realizados ao respecto, podemos comprobar que este supuxo unha reorganización dos coidados e dos usos do tempo e que, na maioría dos casos, as mulleres seguen soportando o incremento desta carga. Elas continúan realizando as tarefas derivadas do traballo doméstico e dos coidados, tanto non remunerado coma remunerado, das nenas e nenos e persoas dependentes. Esta sobrecarga de traballo e a imposibilidade de externalizar os coidados durante a pandemia supuxo que moitas mulleres abandonasen o seu traballo ou reducisen a súa xornada laboral, coas consecuencias que iso implica. Se non queremos dar pasos cara atrás na loita para conseguir a igualdade real e efectiva de oportunidades entre mulleres e homes e perder, deste xeito, os logros alcanzados, esta situación de excepcionalidade obriga as administracións públicas a adoptar, coa máxima celeridade, aquelas medidas dirixidas a paliar os efectos que está a sufrir a sociedade. Por iso, desde a institución provincial créase esta liña de axudas co fin de lle facer fronte ao impacto da COVID-19 desde a estratexia local para a igualdade de oportunidades entre mulleres e homes, tendo en conta a perspectiva de xénero, fomentando a corresponsabilidade nos coidados e favorecendo a conciliación persoal, familiar e laboral. Para levar a cabo estas liñas de acción, desde a institución provincial considérase necesario colaborar estreitamente cos concellos, por ser a Administración máis próxima á cidadanía e polo coñecemento que esta ten da súa poboación, co fin de promover e realizar actuacións para conseguir unha sociedade máis xusta e igualitaria. Partindo da realidade de cada concello débense poñer en marcha estratexias específicas adaptadas ao contexto que axuden a mitigar o impacto da pandemia na igualdade de oportunidades entre mulleres e homes. A Deputación convoca esta liña de subvencións públicas en virtude do artigo 36 da Lei 7/1985, de 2 de abril, reguladora das bases do réxime local, no que se establece como competencia propia das deputacións a asistencia e a cooperación xurídica, económica e técnica aos concellos, especialmente aos de menor capacidade económica e de xestión, co fin de asegurar a prestación integral e adecuada dos servizos de competencia municipal; do artigo 9.2 da Constitución española, que recolle que os poderes públicos teñen a obriga de promover as condicións para que a liberdade e a igualdade das persoas sexan reais e efectivas, e en conformidade coa Lei orgánica 3/2007, de 22 de marzo, para a igualdade efectiva de mulleres e homes, que se constitúe como o marco xurídico e legal da igualdade de xénero para todo o Estado español; e o Decreto lexislativo 2/2015, de 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade. Estas subvencións réxense igualmente polo disposto na Lei 38/2003, de 17 de novembro, xeral de subvencións (LXS); na Lei 9/2007, de 13 de xuño, de subvencións de Galicia (LSG); e na Lei 39/2015, de 1 de outubro, do procedemento administrativo común das administracións públicas (LPACAP). O obxecto destas bases é a regulación do procedemento de concesión, por concorrencia non competitiva, de execución e xustificación das axudas dirixidas aos concellos de menos de 50.000 habitantes da provincia de Pontevedra para a realización de actividades de apoio ás familias para paliar as consecuencias da COVID-19 durante o ano 2020, desde a estratexia local para a igualdade de oportunidades entre mulleres e homes. Serán destinatarios desta convocatoria os concellos de menos de 50.000 habitantes da provincia de Pontevedra que poñan en marcha programas que favorezan a corresponsabilidade e a conciliación da vida persoal, familiar e laboral, ao tempo que promovan accións de sensibilización para a repartición equitativa dos espazos e dos tempos entre mulleres e homes, ademais de outorgarlles unha maior protección ás familias monoparentais e ás que se atopen en situación de especial vulnerabilidade. Os programas desenvolveranse entre o 1 de xullo e o 31 de decembro de 2020. Establécense as seguintes liñas de axuda: As contías destinaranse a gastos correntes e de persoal, segundo se establece nos capítulos 1 e 2 da Orde emitida polo Ministerio de Economía e Facenda EHA/3565/2008, de 3 de decembro, pola que se aproba a estrutura dos orzamentos das entidades locais (BOE núm.297, de 10 de decembro de 2008). Establécense como contías máximas dispoñibles para cada concello as detalladas no anexo I, calculadas en función do número de habitantes e do índice de dependencia global que fai referencia á relación entre os grupos de poboación potencialmente dependentes (poboación menor de 15 anos e maior de 64 anos) e o grupo de poboación en idade potencialmente activa (poboación entre 15 e 64 anos). Estes datos foron recollidos do Instituto Galego de Estatística (IGE). A contía consignada para esta convocatoria ascende a 364.800,00 euros, con cargo á aplicación 20/250.2315.462.01 do Orzamento provincial, supeditada á aprobación da correspondente modificación de crédito. As solicitudes presentaranse obrigatoriamente por medios electrónicos a través do formulario normalizado, dispoñible na Sede electrónica da Deputación de Pontevedra ( https://sede.depo. gal ). Se algún dos concellos interesados presenta a súa solicitude de forma presencial requiriráselle que a emende a través da súa presentación electrónica. Para estes efectos considerarase como data de presentación da solicitude aquela na que se realice a emenda. Para a presentación das solicitudes a Sede electrónica da Deputación de Pontevedra admite os certificados electrónicos do sistema Cl@ve, que prevé a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Os órganos competentes para presentar as solicitudes por vía electrónica e todos os trámites relacionados co expediente son a alcaldesa, o alcalde ou a persoa en quen deleguen. No suposto de que deleguen a súa presentación deberán acreditar a representación da persoa designada para levar a cabo a tramitación administrativa do expediente. O prazo para a presentación de solicitudes será de 15 días hábiles contados a partir do día seguinte ao da publicación das bases e do extracto da convocatoria no Boletín Oficial da Provincia de Pontevedra (BOPPO). Para a tramitación deste procedemento consultaranse automaticamente os datos incluídos nos documentos elaborados polas administracións públicas que se detallan a continuación: No caso de que os concellos bene ficiarios se opoñan ás devanditas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención destes datos poderáselle solicitar ao concello a presentación dos documentos correspondentes. Todos os trámites administrativos que os concellos deban realizar durante a tramitación deste procedemento faranse por vía electrónica a través do modelo “Instancia xenérica”, dispoñible en https://sede.depo. gal. Se a solicitude non reúne os datos esixidos na convocatoria ou calquera dos previstos no artigo 66 da Lei 39/2015, de 1 de outubro, de procedemento administrativo común das administracións públicas (LPACAP) requiriráselle ao concello, en conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos, indicándolle que, de non o facer, se terá por desistida a súa solicitude, que se arquivará previa resolución. As resolucións e os actos administrativos notificaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Carpeta Ciudadana e de Dirección Electrónica Habilitada única. Ambos os sistemas son accesibles desde https://sede.depo. gal. A notificación entenderase practicada no momento no que se produza o acceso ao seu contido e rexeitada cando transcorran 10 días naturais desde a posta a disposición da notificación sen que se acceda a este. O sistema remitiralles aos concellos solicitantes avisos da posta a disposición das notificacións á conta de correo electrónico indicada na solicitude. Estes avisos non terán en ningún caso efectos de notificación practicada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicará a notificación polos medios previstos na normativa reguladora do procedemento administrativo común. A instrución do procedemento de concesión de subvencións realizaraa a xefa do Servizo de Igualdade, de xeito individual, a medida que os concellos presenten as súas solicitudes, e comprenderá as seguintes fases: O Servizo de Intervención emitirá un informe de fiscalización de cada expediente e do informe-proposta, dirixido ao órgano competente. A resolución da concesión farase de xeito individual, a medida que os concellos presenten as súas solicitudes, e notificarase en conformidade co establecido nos artigos 40 e 41 da LPACAP. Sen prexuízo da obriga de resolver, e de acordo co disposto nos artigos 21 e 22 da LPACAP, transcorridos 6 meses a partir do día seguinte ao de finalización do prazo de presentación de solicitudes, sen que se lles notifique a resolución expresa ás entidades interesadas, consideraranse desestimadas por silencio administrativo. Estas axudas aboaránselles directamente aos concellos logo da súa aprobación por parte do órgano competente. Coa presentación da solicitude o concello poderá pedir o pagamento anticipado do 50 % das axudas aprobadas, logo de comprobar que a entidade receptora cumpre coas súas obrigas tributarias coa AEAT, a ATRIGA e a Seguridade Social. O 50 % restante librarase tras a xustificación da execución completa do programa. Para a xustificación deberase achegar a seguinte documentación, que se deberá presentar obrigatoriamente por medios electrónicos a través do modelo “Instancia xenérica”, dispoñible en https://sede.depo. gal: No caso de que as contías xustificadas sexan inferiores ao importe solicitado e recibido reintegraranse as cantidades indebidamente percibidas, en conformidade co establecido no artigo 89 do RLXS. O prazo de presentación da documentac ión xustificativa remata o 31 de marzo de 2021. As subvencións ás que fai referencia esta convocatoria son compatibles coa percepción doutras subvencións, axudas ou ingresos para a mesma finalidade procedentes de calquera das administracións e entes públicos ou privados, pero o conxunto das axudas recibidas en ningún caso poderá superar o 100 % do custo da axuda subvencionada á persoa beneficiaria. No caso de superar este límite, deberá comunicarse este feito co obxecto de reducir o importe da subvención. Estas bases estarán vixentes ata o 31 de marzo de 2021. Estas bases reguladoras publicaranse no BOPPO e na Sede electrónica da Deputación de Pontevedra, https://sede.depo. gal. Por outra parte, en conformidade co previsto nos artigos 17.3. b) e 20.8. a) da LXS, remitirase o texto da convocatoria á Base de Datos Nacional de Subvencións para a súa publicación, que será a que lle dea traslado do seu extracto ao BOPPO. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionalo, verificar os datos e documentos que o concello beneficiario declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa en interese público ou o exercicio de poderes públicos segundo as normas de rango legal recollidas no apartado “Normativa aplicable”, dispoñible na ficha de procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As entidades beneficiarias poderán acceder, rectificar e suprimir os seus datos, así como exercer outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Estas axudas rexeranse polo establecido nestas bases. Serán de aplicación supletoria a LXS, a Ordenanza xeral de subvencións da Deputación de Pontevedra e as Bases de execución do Orzamento provincial para o ano 2020. As entidades beneficiarias das axudas quedarán sometidas ás responsabilidades e ao réxime sancionador establecidos na LXS. Contra este acto, que esgota a vía administrativa, poderá interpoñerse un recurso contencioso-administrativo ante o xulgado competente desta orde, nos 2 meses contados a partir do día seguinte ao da súa notificación ou publicación (artigos 8, 14 e 46 da Lei 29/1998, de 13 de xullo). Non obstante, potestativamente poderá interpoñerse un recurso de reposición ante o órgano autor desta resolución ou acordo, no prazo de 1 mes contado a partir do día seguinte ao da súa notificación ou publicación (artigo 124 da LPACAP). De optarse pola interposición do recurso de reposición, o recurso contencioso-administrativo non poderá interpoñerse ata que aquel sexa resolto expresamente ou por silencio administrativo. O recurso de reposición resolverase e notificarase no prazo de 1 mes, e entenderase desestimado polo transcurso dese prazo sen resolución expresa e notificada (artigos 124.2 e 24.1 e 2 da LPACAP). Neste último caso, poderase interpoñer un recurso contencioso-administrativo no prazo de 6 meses contados a partir do día seguinte daquel no que deba entenderse presuntamente desestimado (artigos 46.1 e 4 da Lei 29/1998). Non obstante, poderá interpoñerse calquera outro recurso que se estime e sexa conforme a dereito. A Presidencia resolverá a interpretación e a resolución das dúbidas que poidan xurdir, co informe previo dos servizos de Igualdade, Secretaría e Intervención, cando proceda. Debe constar, tanto en toda a publicidade (impresa, informática ou audiovisual) que se faga das actividades subvencionadas coma na páxina web que se elabore, a organización e a colaboración do organismo provincial mediante a inclusión da súa imaxe institucional, en conformidade co artigo 31 do RLXS. Para o cobro da subvención será unha condición indispensable achegar, xunto co resto da xustificación, un documento probatorio: unha foto, unha folla de xornal ou unha captura de pantalla da web. O manual de imaxe corporativa poderase consultar en https://www.depo. gal/identidade-corporativa. O incumprimento desta obriga poderá dar lugar á perda da subvención. Agolada 4.700,00 € Arbo 3.700,00 € Campo Lameiro 3.700,00 € Covelo 4.700,00 € Crecente 4.700,00 € Dozón 4.700,00 € Fornelos de Montes 3.700,00 € Lama, A 4.700,00 € Mondariz-Balneario 3.700,00 € Pazos de Borbén 3.700,00 € Portas 3.700,00 € Rodeiro 4.700,00 € Barro 4.700,00 € Catoira 4.700,00 € Cuntis 5.700,00 € Forcarei 5.700,00 € Illa de Arousa, A 4.700,00 € Meis 4.700,00 € Mondariz 5.700,00 € Moraña 4.700,00 € Neves, As 5.700,00 € Oia 4.700,00 € Pontecesures 4.700,00 € Cañiza, A 6.700,00 € Caldas de Reis 5.700,00 € Cerdedo-Cotobade 6.700,00 € Meaño 5.700,00 € Ponte Caldelas 6.700,00 € Ribadumia 5.700,00 € Rosal, O 5.700,00 € Salceda de Caselas 5.700,00 € Salvaterra de Miño 5.700,00 € Silleda 6.700,00 € Soutomaior 5.700,00 € Valga 5.700,00 € Vila de Cruces 6.700,00 € Vilaboa 6.700,00 € Baiona 6.700,00 € Bueu 7.700,00 € Cambados 6.700,00 € Gondomar 6.700,00 € Grove, O 6.700,00 € Guarda, A 7.700,00 € Tomiño 6.700,00 € Vilanova de Arousa 7.700,00 € Moaña 8.700,00 € Mos 7.700,00 € Nigrán 7.700,00 € Poio 7.700,00 € Porriño, O 7.700,00 € Sanxenxo 8.700,00 € Tui 8.700,00 € Cangas 8.200,00 € Estrada, A 9.200,00 € Lalín 9.200,00 € Marín 8.200,00 € Ponteareas 8.200,00 € Redondela 8.200,00 € Vilagarcía de Arousa 8.200,00 €